CELEX: 32011D0196
Language: et
Date: 2011-03-29 00:00:00
Title: 2011/196/EL: Komisjoni otsus, 29. märts 2011 , lasteriiete nööre ja paelu käsitleva standardi EN 14682:2007 vastavuse kohta Euroopa Parlamendi ja nõukogu direktiivi 2001/95/EÜ üldistele ohutusnõuetele ja standardi viitenumbri avaldamise kohta Euroopa Liidu Teatajas (teatavaks tehtud numbri K(2011) 1860 all)  EMPs kohaldatav tekst

30.3.2011   
            
            
               ET
            
            
               Euroopa Liidu Teataja
            
            
               L 82/8
            
         KOMISJONI OTSUS,
   29. märts 2011,
   lasteriiete nööre ja paelu käsitleva standardi EN 14682:2007 vastavuse kohta Euroopa Parlamendi ja nõukogu direktiivi 2001/95/EÜ üldistele ohutusnõuetele ja standardi viitenumbri avaldamise kohta Euroopa Liidu Teatajas
   
   (teatavaks tehtud numbri K(2011) 1860 all)
   (EMPs kohaldatav tekst)
   (2011/196/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 4 lõiget 2,
   pärast konsulteerimist Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komiteega
   ning arvestades järgmist:
   
               (1)
            
            
               Direktiivi 2001/95/EÜ artikli 3 lõige 1 kohustab tootjaid turule laskma ainult ohutuid tooteid.
            
         
               (2)
            
            
               Direktiivi 2001/95/EÜ artikli 3 lõike 2 kohaselt loetakse toode asjakohaste riiklike standarditega reguleeritavate ohtude ja ohukategooriate osas ohutuks, kui see vastab vabatahtlikele riiklikele standarditele, millega on üle võetud Euroopa standardid, mille viitenumbrid peab komisjon avaldama Euroopa Liidu Teatajas vastavalt kõnealuse direktiivi artikli 4 lõikele 2.
            
         
               (3)
            
            
               Kõnealuse direktiivi artikli 4 lõike 1 kohaselt peaksid Euroopa standardiasutused välja töötama Euroopa standardid komisjoni antud volituste alusel. Komisjon avaldab nende standardite viitenumbrid.
            
         
               (4)
            
            
               Kõnealuse direktiivi artikli 4 lõikes 2 on sätestatud enne käesoleva direktiivi jõustumist Euroopa standardiasutuste vastuvõetud standardite viitenumbrite avaldamise kord. Kui kõnealused standardid tagavad üldiste ohutusnõuete täitmise, otsustab komisjon avaldada nende viitenumbrid Euroopa Liidu Teatajas. Nimetatud juhtudel otsustab komisjon omal algatusel või liikmesriigi taotlusel kõnealuse direktiivi artikli 15 lõikes 2 ettenähtud korras, kas asjaomane standard vastab üldistele ohutusnõuetele. Komisjon teeb standardi viitenumbri avaldamise või väljajätmise kohta otsuse pärast konsulteerimist direktiivi 98/34/EÜ artikli 5 alusel asutatud komiteega. Komisjon teatab oma otsusest liikmesriikidele.
            
         
               (5)
            
            
               2000. aasta novembris andis komisjon Euroopa Standardikomiteele volituse M/309, et see komitee töötaks välja Euroopa ohutusnõuded seoses kägistus-, vigastus- ja kinnijäämisohuga, mida võivad põhjustada lasteriietele kinnitatud nöörid ja paelad.
            
         
               (6)
            
            
               Euroopa Standardikomitee võttis komisjoni volituse alusel vastu standardi EN 14682: 2004. Komisjon avaldas selle viitenumbri Euroopa Liidu Teatajas
                   (3).
            
         
               (7)
            
            
               2007. aasta septembris asendati standard EN 14682:2004 uue versiooniga, mille Euroopa Standardikomitee oli vahepeal vastu võtnud. Uues versioonis on täpsustatud nõudeid, mis kehtivad lasteriietele kinnitatud nööride ja paelte suhtes, ning on esitatud ka selgitavad joonised. Viide standardile EN 14682:2007 ei ole avaldatud Euroopa Liidu Teatajas.
            
         
               (8)
            
            
               Ajavahemikus november 2008 ja veebruar 2010 uurisid 11 liikmesriigi turujärelevalveasutused neis riikides turule lastud lasteriiete vastavust standardile 14682:2007. Seda projekti kaasrahastas komisjon (4).
            
         
               (9)
            
            
               Projektis osalenud riiklikud turujärelevalveasutused esitasid rohkem kui 400 RAPEXi teatist riiete kohta, mis ei vastanud standardi EN 14682:2007 nõuetele. Need teatised moodustasid olulise osa 2009. aastal laekunud RAPEXi teatistest (5).
            
         
               (10)
            
            
               Kõnealune ühisprojekt täiendas tarneahelas osalevate ettevõtjate teadmisi standardi EN 14682:2007 nõuetest, tõstes ühtlasi nende teadlikkust probleemist.
            
         
               (11)
            
            
               Komisjon on seisukohal, et standardi EN 14682:2007 väljatöötamisega on täidetud talle antud volitus M/309, et see standard vastab direktiivis 2001/95/EÜ sätestatud üldistele ohutusnõuetele ja et selle viitenumber tuleks avaldada Euroopa Liidu Teatajas artikli 4 lõike 2 esimeses lõigus ettenähtud korras.
            
         
               (12)
            
            
               Käesolev otsus standardi EN 14682:2007 üldistele ohutusnõuetele vastavuse kohta on vastu võetud komisjoni algatusel.
            
         
               (13)
            
            
               Käesoleva otsusega ettenähtud meetmed on kooskõlas direktiivi 2001/95/EÜ alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Standard EN 14682:2007 „Lasteriiete ohutus – Nöörid ja paelad lasteriietel – Spetsifikatsioonid” vastab sellega hõlmatavate ohtude osas direktiivi 2001/95/EÜ üldistele ohutusnõuetele.
   Artikkel 2
   Viide standardile EN 14682:2007 avaldatakse Euroopa Liidu Teataja C seerias ja see asendab viidet standardile EN 14682:2004.
   Artikkel 3
   Käesolev otsus on adresseeritud liikmesriikidele.
   
      Brüssel, 29. märts 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 11, 15.1.2002, lk 4.
   
      (2)  EÜT L 204, 21.7.1998, lk 37.
   
      (3)  ELT L 200, 22.7.2006, lk 35; ELT C 171, 22.7.2006, lk 23.
   
      (4)  http://ec.europa.eu/consumers/safety/news/index_en.htm
   
      (5)  http://ec.europa.eu/consumers/safety/rapex/docs/2009_rapex_report_en.pdf